《王泽岭遭洪水》
唐代·孔德绍

地籁风声急，天津云色愁。悠然万顷满，俄尔百川浮。

还似金堤万，翻如碧海流。惊涛遥起鹭，回岸不分牛。

徒知怀赵景，终是倦阳侯。木梗诚无托，芦灰岂暇求。

思得乘槎便，萧然河汉游。

作者简介：孔德绍，会稽人，大约生活于隋末唐初时期。孔子三十四代孙。有清才。事窦建德，初为景城丞，后为内史侍郎，典书檄。建德败，太宗诛之。诗十二首。